# ΚΙΝΗΣΙΟΛΟΓΙΑ 2025-2026

## ΤΣΙΟΚΑΝΟΣ ΑΘΑΝΑΣΙΟΣ

###### σήμερα - 3:23 μ.μ.

##

Περιγραφή

- .
- .

Ο στόχος του μαθήματος είναι η εξοικείωση των φοιτητών με τη λειτουργία του μυοσκελετικού συστήματος και τη λειτουργία των μελών του ανθρωπίνου σώματος γύρω από τις αρθρώσεις και ειδικότερα με την ενεργοποίηση των μυϊκών ομάδων στα διάφορα αθλήματα.

Λιγότερα

Ο στόχος του μαθήματος είναι η εξοικείωση των φοιτητών με τη λειτουργία του μυοσκελετικού συστήματος και τη λειτουργία των μελών του ανθρωπίνου σώματος γύρω από τις αρθρώσεις και ειδικότερα με την ενεργοποίηση των μυϊκών ομάδων στα διάφορα αθλήματα.

Ο στόχος του μαθήματος είναι η εξοικείωση των φοιτητών με τη λειτουργία του μυοσκελετικού συστήματος και τη λειτουργία των μελών του ανθρωπίνου σώματος γύρω από τις αρθρώσεις και ειδικότερα με την ενεργοποίηση των μυϊκών ομάδων στα διάφορα αθλήματα.

Κωδικός: PE_U_117
Κατηγορία: Τμήμα Επιστήμης Φυσικής Αγωγής και Αθλητισμού » Προπτυχιακό Πρόγραμμα Σπουδών
Άδεια Χρήσης:
Ενότητες
Οστά - οστίτης ιστός

Στη συγκεκριμένη ενότητα γίνεται εισαγωγή στις βασικές γνώσεις γύρω από τη δομή και τη λειτουργία των οστών. Εξετάζονται το σκελετικό σύστημα, οι τύποι των οστών, ο οστίτης ιστός και ο μηχανισμός αποθήκευσης και απορρόφησής του, η αρχιτεκτονική των οστών, η αντοχή και σκληρότητα των οστών και οι τύποι επιβαρύνσεων που αυτά δέχονται.

Αρθρώσεις του σκελετού

Στη συγκεκριμένη ενότητα παρουσιάζονται τα χαρακτηριστικά των αρθρώσεων του κινητικού συστήματος. Εξετάζονται η συνδεσμολογία των οστών, τα χαρακτηριστικά των αρθρώσεων, ο αρθρικός χόνδρος, οι μηνίσκοι, ο αρθρικός θύλακας, το αρθρικό υγρό, οι τύποι των αρθρώσεων, οι τύποι των διαρθρώσεων και η ευκαμψία της άρθρωσης.

Σκελετικοί μύες

Στόχος αυτής της ενότητας είναι να ενημερώσει τους φοιτητές για το μυϊκό σύστημα του ανθρώπινου κινητικού μηχανισμού (κατανομή των μυών μορφολογική και λειτουργική). Εξετάζονται ο μυϊκός ιστός, τα βασικά μέρη γραμμωτού μυός, η αρχιτεκτονική δομή του μυός, οι μυϊκές ίνες, ο μηχανισμός συστολής, η προσαρμογή των μυών σε επιβαρύνσεις, η κατανομή των μυών, το εύρος σύσπασης και η διάταξη των ινών, η ανατομική και φυσιολογική διάμετρος, οι μύες και ο άξονας περιστροφής των αρθρώσεων και τέλος η ταχυδυναμική σχέση στην ανάπτυξη μυϊκής δύναμης.

Κορμός - σπονδυλική στήλη

Σκοπός της ενότητας είναι να ενημερώσει τους φοιτητές για τη δομή και τη λειτουργία της σπονδυλικής στήλης. Εξετάζονται η δομή της σπονδυλικής στήλης, οι σπόνδυλοι, οι μεσοσπονδύλιοι δίσκοι, οι σύνδεσμοι της σπονδυλικής στήλης, τα κυρτώματα και οι κινήσεις της σπονδυλικής στήλης.

Κορμός - κοιλιακοί και ραχιαίοι μύες

Σκοπός της ενότητας είναι να ενημερώσει τους φοιτητές για το μυϊκό σύστημα του κορμού (δομικά και λειτουργικά). Εξετάζονται το ενεργό κινητικό σύστημα κορμού, οι μύες των πρόσθιων και πλάγιων κοιλιακών τοιχωμάτων, οι μύες των οπίσθιων κοιλιακών τοιχωμάτων, οι ραχιαίοι μύες και η ενέργεια των κοιλιακών και ραχιαίων μυών.

Άνω άκρο - ωμική ζώνη

Σκοπός της ενότητας είναι η γνωριμία με τις δομές της ωμικής ζώνης (οστά, αρθρώσεις, σύνδεσμοι και μύες) και τις λειτουργίες τους.

Άνω άκρο - αγκώνας

Σκοπός της ενότητας είναι να ενημερώσει τους φοιτητές για τη δομή και τη λειτουργία της άρθρωσης του αγκώνα από κινησιολογική άποψη. Εξετάζονται η άρθρωση του αγκώνα και οι καμπτήρες, εκτείνοντες, πρηνιστές και υπτιαστές μύες.

Άνω άκρο - καρπός

Σκοπός της ενότητας είναι να ενημερώσει τους φοιτητές για τη δομή και τη λειτουργία της πηχεοκαρπικής άρθρωσης από κινησιολογική άποψη. Εξετάζονται η άνω και κάτω καρπική άρθρωση, οι καμπτήρες και εκτείνοντες μύες του καρπού, το άκρο χέρι και οι μύες των δακτύλων.

Κάτω άκρο - ισχίο

Σκοπός της ενότητας είναι να ενημερώσει τους φοιτητές για τη δομή και τη λειτουργία της άρθρωσης του ισχίου από κινησιολογική άποψη. Εξετάζονται η άρθρωση του ισχίου, η συνδεσμική της στήριξη, η ισχιο – αυχενοδιαφυσιακή γωνία, οι μύες που ενισχύουν το ισχίο από εμπρός, η ομάδα των προσαγωγών μυών, οι έξω μύες της πυέλου, οι ραχιαίοι ισχιακοί μύες και οι έξω στροφείς μύες του μηρού.

Κάτω άκρο - γόνατο

Σκοπός της ενότητας είναι να ενημερώσει τους φοιτητές για τη δομή και τη λειτουργία της άρθρωσης του γονάτου από κινησιολογική άποψη. Εξετάζονται η μηροκνημιαία άρθρωση, η επιγονατιδομηριαία άρθρωση, οι μηνίσκοι, οι σύνδεσμοι της άρθρωσης του γονάτου, οι μύες της πρόσθιας επιφάνειας του μηρού και οι μύες της οπίσθιας επιφάνειας του μηρού.

Κάτω άκρο - άκρο πόδι

Σκοπός της ενότητας είναι να ενημερώσει τους φοιτητές για τη δομή και τη λειτουργία της ποδοκνημικής άρθρωσης από κινησιολογική άποψη. Εξετάζονται οι αρθρώσεις του άκρου ποδιού, το σύστημα συνδέσμων – θυλάκων στην ποδοκνημική, η μηχανική της άρθρωσης, η υπαστραγαλική άρθρωση, οι μύες της οπίσθιας επιφάνειας της κνήμης, οι μύες της πρόσθιας επιφάνειας της κνήμης, οι αθλητικές κακώσεις στην ποδοκνημική και οι παθήσεις του άκρου ποδιού.

Κινησιολογική ανάλυση απλών κινήσεων

Σκοπός της ενότητας είναι να ενημερώσει τους φοιτητές για τον τρόπο κινησιολογικής ανάλυσης κινήσεων της καθημερινότητας. Εξετάζονται η πρόσθια κάμψη, η έκταση, πλάγια κάμψη και στροφή του κορμού, οι κινήσεις του βραχίονα, κινήσεις του πήχη, κινήσεις στην πηχεοκαρπική άρθρωση, κινήσεις στην άρθρωση του ισχίου – κινήσεις του μηρού, κινήσεις στην άρθρωση του γονάτου – κινήσεις της κνήμης, κινήσεις στην ποδοκνημική – πρηνισμός και υπτιασμός του άκρου ποδιού.

Κινησιολογική ανάλυση αθλητικών κινήσεων - στίβος

Σκοπός της ενότητας είναι να ενημερώσει τους φοιτητές για τον τρόπο κινησιολογικής ανάλυσης αθλητικών κινήσεων. Γίνεται κινησιολογική ανάλυση σε αγωνίσματα του στίβου, όπως στο βάδην, στο τρέξιμο, άλμα σε μήκος, άλμα τριπλούν, άλμα σε ύψος, άλμα επί κοντώ, ακοντισμός, δισκοβολία, σφυροβολία.

Ερωτήσεις μελέτης στην κινησιολογία
Βιβλιογραφική αναφορά μαθήματος
ΤΣΙΟΚΑΝΟΣ ΑΘΑΝΑΣΙΟΣ ΚΙΝΗΣΙΟΛΟΓΙΑ 2025-2026 Ανακτήθηκε την σήμερα - 3:23 μ.μ. από https://eclass.uth.gr/courses/PE_U_117/